钦定古今图书集成/明伦汇编/氏族典/第460卷 > 魏冕
## 钦定古今图书集成/明伦汇编/氏族典/第460卷 > 魏冕

按《万姓统谱》：冕，吉安永丰人。建文时为监察御史，劲
直有才名。靖难兵至，有约开门者，冕率同僚十八人
即殿前殴之，几死。会辍朝，冕及邹瑾大呼：“请速加诛，
臣等义不与此贼同生。”不听。明日，宫中火起，或谓冕
宜急迎附，冕毅色厉声曰：“使吾改臣节，必不为时所
用，奈何徒自坏也！”靖难后，冕自尽，法官请追罪，夷其
族。